Imtella' Ġunju 8, 2021 - Aġġornata 8 Ta' Ġunju, 2021 1:43pm Rapport: Owen Galea Filmat: Justin Vassallo Ħaddiem Taljan ta' 40 sena tilef ħajtu traġikament wara li dalgħodu waqa' minn għoli ta' bejn tlieta u erba' sulari fil-qasam industrijali ta' Ħal Far. Il-Pulizija kkonfermat ma' tvm.com.mt, li d-diżgrazzja seħħet għall-ħabta ta' 11.45 a.m. meta l-vittma kien qed jagħmel xi xogħol fuq saqaf ta' fabbrika u waqa għal isfel. Fuq il-post isejjaħ tim mediku mill-isptar Mater Dei u ħaddiema mid-Dipartiment tal-Protezzjoni Ċivili biex jassistu lill-vittma. Madankollu sfortunatament huwa ġie ċċertfikat mejjet fuq il-post. Dwar il-każ infetħet inkjesta mmexxija mill-Maġistrat tal-Għassa Monica Vella li ħatret bosta esperti biex jassistuha. Il-Pulizija għadha għaddejja bl-investigazzjonijiet tagħha.